Ruĝkrura mevo

La Ruĝkrura mevo (Rissa brevirostris) estas specio de marbirdoj de la familio de mevoj aŭ Laredoj. Ĝi estas specio tre lokigita en eta regiono de subarkta Pacifiko. Krom la ruĝaj kruroj de la nomo, ĝi estas tre simila al sia parenco multe pli konata, nome Trifingra mevo; aliaj diferencoj inkludas la pli mallongan bekon kaj pli helajn grizajn flugilojn, kaj en la junuloj mankon de malhela traflugila bildo kun formo de "W" kaj de nigra fina vostostrio kiujn ja havas junuloj de Trifingra mevo. Kiel la Pacifika raso de Trifingra mevo, la Ruĝkrura mevo havas normalan malantaŭan fingron. Ĉar kelkaj ekzempleroj de Trifingra mevo havas ruĝecajn krurojn, ĉiu informo pri Ruĝkrura trifingra mevo for de la subarkta Pacifika teritorio devas certigi pri la aliaj diferencoj kaj ne nur la koloro de la kruroj.

La Ruĝkrura mevo reproduktiĝas en la insuloj Pribilof, Bogoslof kaj Buldir en la Beringa Maro ĉe la marbordo de Alasko, kaj en la Komandorski-insularo, Rusio, kaj pasigas la vintron enmare.

La Ruĝkrura mevo manĝas fiŝojn kiel Miktofedoj (Myctophidae), kalamarojn kaj senvertebrulojn. Ili pasigas la someron en klifaj reproduktaj kolonioj, en kiuj nestumas sur kornicoj, kaj migras al maro septembre por vintrumi en nordokcidenta Pacifika Oceano kaj la Golfo de Alasko.

 Referencoj 

Kategorio:Mevoj
Kategorio:Ĥaradrioformaj
Kategorio:Nearktisa faŭno
Kategorio:Palearktisa faŭno
Kategorio:Holarktisa faŭno